open-index/open-wikipedia-markdown huggingface dataset:
Παραγκούπολη Νταράβι

Μια πολύ γνωστή και πυκνοκατοικημένη παραγκούπολη είναι η Νταράβι που βρίσκεται στη πόλη Μουμπάι της Ινδίας η οποία είναι  η μεγαλύτερη παραγκούπολη στην Ασία. Οι οικιστές της παραγκούπολης αποτελούν σχεδόν το 60% του πληθυσμού της πόλης Μουμπάι ενώ η έκταση γης που καταλαμβάνει είναι μόνο το 6% της πόλης της Μουμπάι.

Ο οικισμός-καταυλισμός είναι τοποθετημένος στη καρδιά της πόλης. Η παραγκούπολη απλώνεται σε έκταση περίπου 1175 στρεμμάτων, και ο πληθυσμός της ανέρχεται σχεδόν στο ένα εκατομμύριο άτομα. Η Νταράβι αντιμετωπίζει σοβαρά προβλήματα πόσιμου νερού και αποχέτευσης. Ταυτόχρονα η έλλειψη νερού δημιουργεί εντονότερα προβλήματα όταν υπάρχει μόνο μια τουαλέτα για κάθε 150 άτομα. Η βασική έλλειψη υγειονομικής περίθαλψης, οι ανθυγιεινές καταστάσεις διαβίωσης και ο έντονος υποσιτισμός των κατοίκων της έχουν επιφέρει υψηλά ποσοστά διάφορων ασθενειών στη παραγκούπολη. 
## Παραπομπές


Κατηγορία:Πόλεις της Ινδίας
Στέρνα Δράμας

Η **Στέρνα** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας.

## Γεωγραφικά - ιστορικά στοιχεία
Η Στέρνα βρίσκεται στα όρια με την Περιφερειακή Ενότητα Ξάνθης σε υψόμετρο 200 μέτρα και τα νότια όρια του Εθνικού Πάρκου της Οροσειράς Ροδόπης. Απέχει 47 χλμ. Α.-ΒΑ. από τη Δράμα, 42 χλμ. Δ.-ΒΔ. από την Ξάνθη και 8 χλμ. Α.-ΝΑ, από το Παρανέστι (έδρα του δήμου) ενώ νότια του χωριού περνάει η ΕΟ Δράμας - Ξάνθης παράλληλα με τη σιδηροδρομική γραμμή Θεσσαλονίκης - Αλεξανδρούπολης και λίγο νοτιότερα ο ποταμός Νέστος. Κοντά στον ποταμό και προς τον οικισμό Δρυμιά Ξάνθης  υπάρχει δυνατότητα διάσχισής του με ειδικό αυτοκινούμενο μηχανισμό ο οποίος συνδέεται με ειδικό συρματόσχοινο.

Την περίοδο της τουρκοκρατίας ονομαζόταν *Αρπατζίκ* και μετά την Μικρασιατική Καταστροφή και την ανταλλαγή πληθυσμών οι κάτοικοί του μετακινήθηκαν και στο χωριό ήρθαν και εγκαταστάθηκαν αρχικά 13 οικογένειες προσφύγων (60 άτομα) από την Ανατολική Θράκη και τη Μπάφρα. Έτσι αναφέρεται επίσημα, μετά την απελευθέρωση, το 1919 στο ΦΕΚ 251Α - 20/11/1919 να προσαρτάται στην τότε κοινότητα Καρατζά-Κιόϊ (σημερινή Θόλου). Το 1927 με το  ΦΕΚ 76Α - 02/05/1927 μετονομάστηκε σε Στέρνα. Σύμφωνα με το Πρόγραμμα «Καλλικράτης» μαζί με τον Θόλο, την Κρήνη  και τον Κάτω Θόλο αποτελούν την τοπική κοινότητα Θολού που υπάγεται στη δημοτική ενότητα Παρανεστίου του Δήμου Παρανεστίου και σύμφωνα με την απογραφή του 2011 έχει 31κατοίκους.

## Εξωτερικοί σύνδεσμοι

* Στέρνα - Τελεφερίκ που ενώνει το χωριό Στέρνα με το χωριό Δρυμιά  από τον ιστότοπο Εθνικό Πάρκο Οροσειράς Ροδόπης 

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
MacOS High Sierra

Το **MacOS High Sierra** (έκδοση 10.13) είναι η δέκατη τέταρτη μεγάλη έκδοση του macOS της Apple Inc. Το macOS High Sierra ανακοινώθηκε στο WWDC 2017 στις 5 Ιουνίου του 2017 κυκλοφόρησε στις 25 Σεπτεμβρίου του ίδιου έτους. Το όνομα "High Sierra" αναφέρεται στην περιοχή High Sierra στην Καλιφόρνια.

## Υποστηριζόμενες συσκευές
Το MacOS High Sierra υποστηρίζεται στις ακόλουθες συσκευές:
* iMac: Late 2009 ή νεότερο
* MacBook: Late 2009 ή νεότερο
* MacBook Pro: Mid 2010 ή νεότερο
* MacBook Air: Late 2010 ή νεότερο
* Mac Mini: Mid 2010 ή νεότερο
* Mac Pro: Mid 2010 ή νεότερο

Το MacOS High Sierra ενδεχομένως να εγκαθιστάται και παλαιότερες συσκευές που απλώς η Apple δεν ανακοίνωσε επίσημα.

Κατηγορία:MacOS
Γκέρχαρντ του Νάσσαου

Ο **Γκέρχαρντ**, γερμ.:: Gerhard von Nassau (απεβ. μεταξύ 7 Απριλίου 1312 και 20 Σεπτεμβρίου 1314)  από τον Οίκο του Νάσσαου ήταν κληρικός. Ήταν πιθανώς ο πρώτος του Οίκου του στις Κάτω Χώρες. 

## Βιογραφία
Ήταν ο πέμπτος γιος του Ερρίκου Β΄ κόμη του Nάσσαου και της Mατθίλδης των Βάισενμπεργκ, κόρης του Όθωνα Α΄ κόμη του Χέλρε και Ζούτφεν.    

Ο Γκέρχαρντ αναφέρεται για πρώτη φορά σε καταστατικό του 1247. Ακολούθησε σταδιοδρομία στην εκκλησία και κατείχε τα ακόλουθα αξιώματα:
* Κοσμήτορας του Συλλόγου του καθεδρικού ναού του Άαχεν. Αναφέρεται στις 21 Νοεμβρίου 1259, στις 27 Ιουνίου 1298 και στις 7 Απριλίου 1312. 
* Αρχιδιάκονος στη Λιέγη κατά τα διαστήματα 1259-1290 και 1301-1310. 
* Aρχιδιάκονος των Αρδεννών, αναφέρεται στα 1262 και 1270. 
* Κοσμήτορας του Συλλόγου του καθεδρικού της Παναγίας στο Μάαστριχτ, που αναφέρεται στα 1266, 1273 και 1275. 
* Aρχιδιάκονος του Κέμπενλαντ μετά το 1274. 
* Κοσμήτορας του Συλλόγου του Αγ. Πλέχελμ στο Όλντενζααλ 1276-1277. 
* Κοσμήτορας του Συλλόγου του Αγίου Πέτρου στη Λιέγη το 1278.  
* Ιερέας (canon) του Αγ. Λάμπερτ στη Λιέγη. 
* Κοσμήτορας του Συλλόγου της Αγίας Βάλμπουργκ στο Tηλ από το 1284 έως τις 28 Απριλίου 1303. 
* Ιερέας του Αγ. Μαρτίνου στο Μάιντς το 1301. 

Ο Γκέρχαρντ απεβίωσε μεταξύ 7 Απριλίου 1312 και 20 Σεπτεμβρίου 1314. Το *anniversarium* (επέτειος) εορτάστηκε στο Άαχεν στις 2 Μαΐου, και στη Λιέγη στις 6 Ιουνίου.  Ο Γκέρχαρντ τάφηκε μπροστά από τον βωμό του Αγίου Νικολάου στον καθεδρικό ναό του Άαχεν. 

## Πρόγονοι

## Εικόνες

Aachen Germany Imperial-Cathedral-01.jpg|Καθεδρικός ναός του Άαχεν
Maastricht - Onze Lieve Vrouwebasiliek - Onze Lieve Vrouweplein 7 (1-2015) P1140831.JPG|Βασιλική της Παναγίας, Μάαστριχτ
Oldenzaalplechelmus1.jpg|Βασιλική του Αγ. Πλέχελμ, Όλντενζααλ
Eglise-liege-stlambert-Deneumoulin-1780.jpg|Καθεδρικός Ναός Αγίου Λάμπερτ, Λιέγη


## Πηγές
* *Αυτό το άρθρο μεταφράστηκε από το αντίστοιχο [[:nl:Gerhard van Nassau|ολλανδικό Wikipedia]] άρθρο, από το 2019-09-04.*
* 
* 

## Βιβλιογραφικές αναφορές


## Εξωτερικοί σύνδεσμοι
* Nassau in: Μεσαιωνικά εδάφη. Μια προοπτική μεσαιωνικών ευγενών και βασιλικών οικογενειών της Ευρώπης . Συντάχθηκε από τον Charles Cawley

Κατηγορία:Οίκος του Νάσσαου
Αγορά Δράμας

Η **Αγορά** είναι ημιορεινό χωριό της Ανατολικής Μακεδονίας στην Περιφερειακή Ενότητα Δράμας..

## Γενικά και ιστορικά στοιχεία
Η Αγορά βρίσκεται στα βορειανατολικά της πεδιάδας της Δράμας και τους δυτικούς πρόποδες από τα Όρη Λεκάνης σε υψόμετρο 260 μέτρα. Απέχει 18 χλμ. ΒΑ. από το Καλαμπάκι (έδρα δήμου) και 16 χλμ. Α. από τη Δράμα. Δυτικά του χωριού είναι η Αδριανή, βόρεια ο Νικηφόρος και νοτιοδυτικά το Βαθυχώρι. Οι κάτοικοι του χωριού ασχολούνται με τη γεωργία, κυρίως με την καλλιέργεια αμπελώνων και παραγωγή κρασιού, το οποίο διαθέτει "Προστατευόμενη Γεωγραφική Ένδειξη" - ΠΓΕ. Στη νότια μεριά υπάρχει το Πάρκο Αρπακτικών Ημερόβιων και Νυκτόβιων Πτηνών που είναι προσβάσιμο σε άτομα με ειδικές ανάγκες.

Την τουρκοκρατία ονομαζόταν *Παζαρλάρ* και οι μουσουλμάνοι κάτοικοί του μετά τη Μικρασιατική Καταστροφή και την ανταλλαγή πληθυσμών μετακινήθηκαν στην Τουρκία ενώ στο χωριό ήρθαν και εγκαταστάθηκαν 72 οικογένειες προσφύγων (130 άτομα). Έτσι αναφέρεται επίσημα το 1919 στο ΦΕΚ 251Α - 20/11/1919 να προσαρτάται στην τότε κοινότητα Κηρίων. Το 1927 με το ΦΕΚ 76Α - 02/05/1927 μετονομάστηκε σε Αγορά. Σύμφωνα με το Πρόγραμμα «Καλλικράτης» αποτελεί την τοπική κοινότητα Αγοράς που υπάγεται στη δημοτική ενότητα Δοξάτου του Δήμου Δοξάτου και σύμφωνα με την απογραφή του 2021 είχε πληθυσμό 101 κατοίκους. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 12,779 χλμ² (2011).
## Πληθυσμός

## Εξωτερικοί σύνδεσμοι

* Η ιστοσελίδα του Πάρκου Αρπακτικών Ημερόβιων και Νυκτόβιων Πτηνών στην Αγορά Δράμας

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Κωμοπόλεις της περιφερειακής ενότητας Δράμας
Κατηγορία:Δήμος Δοξάτου
Γεώργιος Α. Κλαουδάτος

Ο **Γεώργιος Α. Κλαουδάτος** (Αργοστόλι 21 Σεπτεμβρίου 1899 - Αθήνα 4 Ιουνίου 1989) ήταν Έλληνας επιχειρηματίας ο οποίος ίδρυσε το φερώνυμο πολυκατάστημα.

## Σύντομο βιογραφικό
Γεννήθηκε στο Αργοστόλι της Κεφαλληνίας το Σεπτέμβριο του 1899. Το 1931 εγκατέλειψε την πολυμελή οικογένειά του και μετέβη στην Αθήνα. Στη συνέχεια ίδρυσε το γνωστό πολυκατάστημα στην Πλατεία Κοτζιά, στο κέντρο της Αθήνας. Το 1970 παρέδωσε το πολυκατάστημα στα παιδιά του. Στις 3 Ιουνίου του 1981 το πολυκατάστημα του Κλαουδάτου πυρπολήθηκε. Στις 12 Μαρτίου 1993 τα παιδιά του έφεραν στην Ελλάδα το γνωστό Αγγλικό κατάστημα BHS και το εγκατέστησαν σε 3 απ' τους ορόφους του πολυκαταστήματος. Την 1 Μαρτίου 2001 το πολυκατάστημα Κλαουδάτος έκλεισε οριστικά και σήμερα υπάρχει μόνο ένα μικρό μαγαζί στην περιοχή του Μουσείου το οποίο διαθέτει λευκά κι άλλα οικιακά είδη.

Κατηγορία:Έλληνες επιχειρηματίες
Μυστράς Λακωνίας

Ο **Μυστράς** είναι οικισμός της Περιφερειακής Ενότητας Λακωνίας, στην Περιφέρεια Πελοποννήσου. Διοικητικά ανήκει στην **Κοινότητα Μυστρά**, της Δημοτικής Ενότητας Μυστρά και υπάγεται στο Δήμο Σπάρτης.

## Ιστορία

## Γεωγραφία
Ο **Μυστράς Λακωνίας** είναι κτισμένος σε υψόμετρο 301 μέτρων και έχει 538 κατοίκους, σύμφωνα με την Απογραφή του 2011.

## Δημογραφία

## Δείτε επίσης
* Μυστράς

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Προκόπιος Β΄ Ιεροσολύμων

Ο **Προκόπιος Β΄** (κατά κόσμον Κουζέλης) διετέλεσε Πατριάρχης Ιεροσολύμων από το 1872 μέχρι το 1875.

Γεννήθηκε στην Αγιάσο της Λέσβου περί το 1790. Σε μικρή ηλικία πήγε στα Ιεροσόλυμα και εντάχθηκε στην Αγιοταφιτική Αδελφότητα. Το 1842 έγινε Αρχιμανδρίτης και στις 16 Μαρτίου 1852 χειροτονήθηκε Αρχιεπίσκοπος Φιλαδελφείας. Διετέλεσε αντιπρόσωπος του Πατριαρχείου Ιεροσολύμων στη Λέσβο. Στις 15 Δεκεμβρίου 1861 εξελέγη Αρχιεπίσκοπος Γάζης. Από το 1860 μέχρι το 1867 διετέλεσε συνεπίτροπος με τον Πατριαρχικό Επίτροπο Μητροπολίτη Πέτρας Μελέτιο και κατά διαστήματα αναλάμβανε Πατριαρχικός Επίτροπος, όποτε ο Πατριάρχης Κύριλλος Β΄ βρισκόταν στην Κωνσταντινούπολη.

Στις 16 Δεκεμβρίου 1872 εξελέγη Πατριάρχης Ιεροσολύμων. Το αραβόφωνο ποίμνιο προτιμούσε τον προκάτοχό του Κύριλλο Β΄ και αρνούταν να αναγνωρίσουν τη νομιμότητα της εκλογής του Προκοπίου, απαιτώντας την επιστροφή του προκατόχου του στον πατριαρχικό θρόνο. Ομοίως εναντίον του ήταν και η Ρωσική Κυβέρνηση, η οποία ενεργούσε μέσω του Ρώσου Πρέσβη στα Ιεροσόλυμα. Κατόπιν αυτών των πιέσεων παραιτήθηκε στις 3 Μαρτίου 1875 επικαλούμενος την ηλικία του.

Πέθανε στα Ιεροσόλυμα στις 7 Αυγούστου 1880.

## Παραπομπές


## Πηγές
* 

Κατηγορία:Πατριάρχες Ιεροσολύμων
Δήμαινα Αργολίδας

Η **Δήμαινα** είναι ημιορεινός οικισμός της Αργολίδας. Διοικητικά, μαζί με τη Νέα Δήμαινα, ανήκει στην Κοινότητα Δήμαινας, της Δημοτικής Ενότητας Επιδαύρου και υπάγεται στον Δήμο Επιδαύρου της Περιφέρειας Πελοποννήσου. Βρίσκεται βορειοδυτικά του όρους Αραχναίο σε υψόμετρο 192 μέτρων και το 2021 είχε 368 μόνιμους κατοίκους.

## Πληθυσμός
Η Δήμαινα έχει σημειώσει μεγάλες αυξομειώσεις στον πληθυσμό της το παρελθόν με αρνητική μεταβολή τις τελευταίες δύο απογραφές. Κατέγραψε πολύ σημαντική αύξηση μεταξύ του 1940 και του 1971. 

## Εξωτερικοί σύνδεσμοι
* terrabook - Δήμαινα
* visit-epidavros.gr - Δήμαινα 
* GREEK TRAVEL PAGES - Δήμαινα
* hellenicaworld.com - Δήμαινα Αργολίδας

## Παραπομπές


Κατηγορία:Χωριά της περιφερειακής ενότητας Αργολίδας
Νέα Δήμαινα Αργολίδας

Η **Νέα Δήμαινα** είναι οικισμός της Περιφερειακής Ενότητας Αργολίδας, στην Περιφέρεια Πελοποννήσου. Διοικητικά, μαζί με τη Δήμαινα, ανήκουν στην κοινότητα Δήμαινας, της Δημοτικής Ενότητας Επιδαύρου και υπάγονται στο Δήμο Επιδαύρου.

## Γεωγραφικές πληροφορίες
Η Νέα Δήμαινα είναι κτισμένη σε υψόμετρο 201 μέτρων και έχει 90 κατοίκους, σύμφωνα με την Απογραφή του 2021.

## Πληθυσμός
Η Νέα Δήμαινα πρωτοαναγνωρίστηκε το 1981 ως οικισμός και κατέγραψε μεγάλη αύξηση πληθυσμού στις επόμενες δύο απογραφές. Το 2011 ωστόσο ο πληθυσμός μειώθηκε. 

## Διοικητικές μεταβολές

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Αρχαϊκό μειδίαμα

thumb|right|300px|κεφαλή εφήβου, 560 π.Χ., αρχαιολογικό μουσείο**Αρχαϊκό μειδίαμα** στην τέχνη ονομάζεται ο καλιτεχνικός ρυθμός της γλυπτικής των ελληνικών αγαλμάτων της αρχαϊκής τέχνης (650 – 480 π.Χ.).

Κατά την αρχαϊκή περίοδο, οι Έλληνες καλλιτέχνες ανέπτυξαν μια νέα έκφραση στην γλυπτική, εγκαταλείποντας τα στοιχεία της γεωμετρικής εποχής και προχορώντας σταδιακά σε μια δαιδαλώδη μεν,  μνημειακή δε αναπαράσταση καταλήγοντας σε μια ολοένα και περισσότερο φυσιολογική  απόδοση των χαρακτηριστικών του ανθρωπίνου σώματος. Στη γλυπτική, τα πρόσωπα των αγαλμάτων ζωντάνεψαν με το χαρακτηριστικό «αρχαϊκό μειδίαμα».

Το αρχαϊκό μειδίαμα εμφανίζεται ήδη στην ελληνική γλυπτική του 7ου αι. π.Χ., και αποτυπώνεται και στην αττική τέχνη από το 580 π.Χ. ή στο αργείο σύμπλεγμα του Κλέοβη και Βίτωνος στους Δελφούς το 550 π.Χ.
Κατηγορία:Πολιτισμός στην αρχαία Ελλάδα
Obamacare

μινιατούρα|Ο Μπαράκ Ομπάμα ενώ υπογράφει τον νόμο PPACA την 23 Μαρτίου 2010
**Ομπάμ Care** (*νόμος περί προστασίας ασθενών και προσιτής φροντίδας* ή *PPACA* ) ονομάζεται ο  ομοσπονδιακός νόμος των Ηνωμένων Πολιτειών που υιοθετήθηκε από το Κογκρέσο των ΗΠΑ με την υποκίνηση της κυβέρνησης Ομπάμα το 2010, το δεύτερο έτος της διοίκησης του Προέδρου Μπαράκ Ομπάμα. Ρυθμίζει την πρόσβαση στην ασφάλιση υγείας, μεταξύ άλλων, και θεωρείται ουσιαστικό μέρος του ισχύοντος συστήματος υγειονομικής περίθαλψης των ΗΠΑ .

Κατηγορία:Διαμάχες
Κατηγορία:Προεδρία του Μπαράκ Ομπάμα
Κατηγορία:Μπαράκ Ομπάμα
Εκκλησία Αγίου Ανδρέα (Περιστερά Θεσσαλονίκης)

Ο **Άγιος Ανδρέας** είναι βυζαντινή εκκλησία στην Περιστερά της Θεσσαλονίκης. Κτίσμα του 9ου αιώνα, αποτελεί σημαντικό μνημείο αρχιτεκτονικού και αρχαιολογικού ενδιαφέροντος.

## Περιγραφή και ιστορικά στοιχεία
Η εκκλησία βρίσκεται στο χωριό Περιστερά του δήμου Θέρμης. Κτίστηκε στα τέλη του 9ου αιώνα με ενέργειες του αγίου Ευθυμίου του Νέου, στη θέση παλαιοχριστιανικού ναού. Αρχικά αποτελούσε το καθολικό της μονής Περιστεράς, η οποία με την πάροδο των ετών εγκαταλείφθηκε και αντικαταστάθηκε από τον τωρινό οικισμό. Από τον 10ο μέχρι και τον 15ο αιώνα, ήταν μετόχι της μονής Μεγίστης Λαύρας του Αγίου Όρους. Με την πάροδο των αιώνων, ο ναός υπέστη αρκετές επεμβάσεις, με κυριότερη την προσθήκη νάρθηκα που αλλοίωσε την αρχική του μορφή.
αριστερά|μικρογραφία|198x198εσ|Άποψη από το εσωτερικό του ναού.
Ο Άγιος Ανδρέας πρόκειται για τετράκογχο, σταυροειδή ναό, με πέντε τρούλους τοποθετημένους στις κεραίες του σταυρού. Για την κατασκευή του κτίσματος χρησιμοποιήθηκαν αργοί λίθοι, κονίαμα και πλίνθοι. Στα τόξα του κεντρικού τρούλου, αποκαλύφθηκαν, έπειτα από εργασίες συντήρησης, τοιχογραφίες του 9ου αιώνα.

Εντός της εκκλησίας βρίσκεται ο τάφος του αγίου Ευθυμίου. Το 1985 πραγματοποιήθηκαν εργασίες αποκατάστασης του ναού, ενώ ακολούθησαν νέες το 2015, έπειτα από καταστροφές που προκλήθηκαν εξαιτίας πυρκαγιάς.

## Παραπομπές


Κατηγορία:Βυζαντινές εκκλησίες στην Ελλάδα
Κατηγορία:Εκκλησίες στην Κεντρική Μακεδονία
Λεόντινγκ

Το **Λεόντινγκ** (γερμανικά: *Leonding*) είναι πόλη νοτιοδυτικά του Λιντς στο Αυστριακό κρατίδιο της Άνω Αυστρίας. Συνορεύει με το Πούχεναου και τον Δούναβη στο βορρά, το Βίλχερινγκ και το Πάσινγκ στα δυτικά, το Τράουν στα νότια και το Λιντς στα ανατολικά. Έχει πάνω από 27.000 κατοίκους. Είναι η πολυπληθέστερη πόλη στην επαρχία Λιντς-Λαντ και η τέταρτη μεγαλύτερη στην Άνω Αυστρία.

Βρίσκεται πολύ κοντά στο Λιντς και προσφέρει όμορφη θέα Άλπεις και ως εκ τούτου προσελκύει τις ανώτερες κοινωνικές τάξεις χωρίς να παρέχει πολλές υποδομές. Λόγω της εγγύτητας του προς το Λιντς και της καλής συγκοινωνιακής σύνδεσης (όπως ο δυτικός σιδηρόδρομος, ο δυτικός αυτοκινητόδρομος, ο *Β1 Wiener Straße* ή το αεροδρόμιο του Λιντς) στην πόλη εδρεύουν εταιρείες όπως οι Rosenbauer, Ebner Industrieofenbau, Poloplast ή Neuson. Άλλοι κύριοι εργοδότες στην πόλη είναι τα εμπορικά κέντρα.

Από το 1898 έως το 1905 ο Αδόλφος Χίτλερ έζησε στο Λέοντινγκ όπου παρακολούθησε το τοπικό δημοτικό σχολείο και αργότερα ένα γυμνάσιο στο κοντινό Λιντς. Οι τάφοι των γονιών του Αλοϊσίου και Κλάρας βρίσκονται στο Λεόντινγκ. Ο αδελφός του Έντμουντ, ο οποίος πέθανε από ιλαρά, θάφτηκε εκεί. Μια αντιπροσωπεία εθνικοσοσιαλιστών από το Πασσάου στη νότια Βαυαρία επισκέφθηκε παράνομα τον τάφο της οικογένειας. Ο Χίτλερ επισκέφθηκε τον τάφο το 1938. Το 2012, όταν ένας συγγενής της πρώτης συζύγου του Αλοϊσίου Χίτλερ, η Άννα, δεν ανανέωσε τη μίσθωση, ο τάφος διαλύθηκε.

Το 1903, ο πατέρας του Χίτλερ πέθανε όταν έπινε ένα ποτήρι κρασί σε έναν ξενώνα στο Λεόντινγκ. 

Το Λεόντινγκ χωρίζεται σε 22 περιοχές, τις εξής: Άιχμπεργκ, Αλχάρτινγκ, Μπεργκ, Μπέργκχαμ, Μπούχμπεργκ, Ντοπλ, Έντσενβινκλ, Φέλινγκ, Φρίζενεγκ, Γκάουμπεργκ, Χάαγκ, Χαρτ, Χόλτσχαϊμ, Ίμπεργκ, Γιέτσινγκ, Λέοντινγκ, Ράιτ, Ρούφλινγκ, Σανκτ Ίσιντορ, Στάουνταχ, Ούντεργκάουμπεργκ, Τσάουμπερταλ.

## Πληθυσμός
Η πόλη του Λέοντινγκ αυξάνεται γρήγορα από το έτος 2000 και ο πληθυσμός το 2018 ήταν 28.698 κάτοικοι από 22.203 κατοίκους το 2001. Αυτή η ταχεία ανάπτυξη οφειλόταν κυρίως στα προσιτά, αξιοπρεπώς μεγέθους σπίτια που ήταν πολύ φθηνότερα από αυτά στο γειτονικό Λιντς. Το Λέοντινγκ είναι επίσης ένας πολύ ελκυστικός τόπος κατοικίας για οικογένειες μεσαίας τάξης που είναι ένας άλλος λόγος για την ταχεία ανάπτυξη.

## Τοπικό συμβούλιο
Οι εκλογές του 2015 έδειξαν τα ακόλουθα αποτελέσματα:

Σύνολο: 37 έδρες

## Δημάρχοι

## Παραπομπές


## Εξωτερικοί σύνδεσμοι

* Επίσημος ιστότοπος 

Κατηγορία:Πόλεις της Αυστρίας
Κατηγορία:Παραδουνάβιες πόλεις
Κατηγορία:Σελίδες με μη επιθεωρημένες μεταφράσεις
Ιωάννα του Νάσσαου-Ντίλενμπουργκ

Η **Ιωάννα**, ολλανδ.: Johanna van Nassau-Dillenburg (π.1444 - 1468) από τον Οίκος του Νάσσαου-Ντίλενμπουργκ ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Βάλντεκ.

## Βιογραφία
Ήταν η δεύτερη κόρη του Ιωάννη Δ΄ κόμη του Νασσαου-Ντίλενμπουργκ και της Μαρίας του Λόον, κόρης του Ιωάννη Β΄ κυρίου του Γύλιχ, Χάινσμπεγκ, Λέβενμπεργκ.

Αδέλφια της ήταν ο Ένγκελμπερτ Β΄ του Νάσσαου-Ντίλενμπουργκ, ο Ιωάννης Ε΄ του Νάσσαου-Ντίλενμπουργκ, η Άννα του Νάσσαου-Ντίλενμπουργκ και η Αδριάνα του Νάσσαου-Ντίλενμπουργκ.

## Οικογένεια
Παντρεύτηκε στις 14 Οκτωβρίου 1464 τον Φίλιππο Α΄ κόμη του Βάλντεκ και είχε τέκνο:
* Ερρίκος Η΄ 1465-1513, κόμης του Βάλντεκ.

## Πρόγονοι

## Παραπομπές


## Πηγές
* De Nederlandsche leeuw: Maandblad van het Koninklijk Nederlandsch Genootschap voor Geslacht- en Wapenkunde, Volume 8, 1890, pg 90-91

Κατηγορία:Οίκος του Νάσσαου
Αγωγός Nabucco

Ο **αγωγός Nabucco** (αναφέρεται επίσης ως **αγωγός φυσικού αερίου Τουρκίας-Αυστρίας**) ήταν ένα έργο για αγωγό φυσικού αερίου από το Ερζερούμ της Τουρκίας στο Μπαουμγκάρτεν αν ντερ Μαρτς της Αυστρίας, με σκοπό τη διαφοροποίηση των προμηθευτών φυσικού αερίου και των οδών παράδοσης του στην Ευρώπη. Στόχος ήταν να μειωθεί η ευρωπαϊκή εξάρτηση από τη ρωσική ενέργεια. Το έργο υποστηρίχθηκε από πολλά κράτη της Ευρωπαϊκής Ένωσης και τις Ηνωμένες Πολιτείες Αμερικής και θεωρήθηκε ανταγωνιστικό με τον αγωγό South Stream των εταιριών Gazprom - Eni. Ο κύριος προμηθευτής επρόκειτο να γίνει το Ιράκ, με πιθανές προμήθειες από το Αζερμπαϊτζάν, το Τουρκμενιστάν και την Αίγυπτο. 

Το έργο αναπτύχθηκε από μια κοινοπραξία έξι εταιρειών. Οι προετοιμασίες ξεκίνησαν το 2002 και η διακυβερνητική συμφωνία μεταξύ Τουρκίας, Ρουμανίας, Βουλγαρίας, Ουγγαρίας και Αυστρίας υπεγράφη στις 13 Ιουλίου 2009. Μετά από μια ανακοίνωση για την κατασκευή του αγωγού φυσικού αερίου TANAP, η κοινοπραξία υπέβαλε το έργο **Nabucco-West**, το οποίο θα ξεκινούσε από τα τουρκοβουλγαρικά σύνορα και θα κατέληγε στην Αυστρία.   Ήταν μια τροποποίηση του αρχικού έργου του Αγωγού Nabucco. Ο κύριος εφοδιασμός για το Nabucco West ήταν το αέριο από τα πεδία της *Θάλασσας του Σάχη* (Κασπία Θάλασσα)της μέσω του προτεινόμενου αγωγού TANAP.  Μετά από την απόφαση της κοινοπραξίας διαχείρισης των πεδίων της *Θάλασσας του Σάχη* να προτιμήσει τον διαδριατικό αγωγό έναντι του Nabucco, το σχέδιο του αγωγού Nabucco ακυρώθηκε τελικά τον Ιούνιο του 2013. 

## Παραπομπές


## Εξωτερικοί σύνδεσμοι
* 

Κατηγορία:Αγωγοί μεταφοράς φυσικού αερίου
Συνεταιρισμός Wogeno Ζυρίχη

Ο **συνεταιρισμός κατοικίας Wogeno Zurich** αποτελεί εγχείρημα συλλογικής διαβίωσης των οικιστικών κοινών λειτουργεί ως συνεταιριστική μη κερδοσκοπική εταιρία ακινήτων από το 1981 με στόχο τη συγκέντρωση στεγαστικού αποθέματος εκτός αγοράς. Ο Wogeno είναι ένας συνεταιρισμός αυτοβοήθειας που προσφέρει στα μέλη του φθηνά διαμερίσματα και εμπορικό χώρο στην πόλη της Ζυρίχης. Διαθέτει  72ακίνητα με 498 διαμερίσματα και τα  μέλη του ανέρχονται σε 2000.

Ο συνεταιρισμός υπολογίζει τα ενοίκια βάσει της αρχής του κόστους ενοικίασης. Οι ενοικιαστές πρέπει να συνεισφέρουν έως και το 10% του επενδυτικού κόστους με τη μορφή ιδίων κεφαλαίων, για το οποίο εκδίδονται αντίστοιχα πιστοποιητικά μετοχών. Το κόστος του ενοικίου υπολογίζεται ώστε αυτό να καλύπτει το κόστος αγοράς, επισκευών, αποθεματικό συντήρησης των κατοικιών καθώς και συνεισφορά τόσο στο ταμείο αλληλεγγύης του Wogeno, όσο και συνεισφορά στο ταμείο αλληλεγγύης του κάθε συλλόγου ή κτιρίου.

Τα ενοίκια του Wogeno συγκεντρώνονται σε ένα ταμείο καταθέσεων και χρησιμοποιούνται για την αξιοποίηση νέων ακινήτων ή για την αποπλήρωση  στεγαστικών δανείων. Με αυτό τον τρόπο ο συνεταιρισμός επιτυγχάνει μεγαλύτερη ανεξαρτησία από τις τράπεζες. Για τη χρηματοδότηση του εγχειρήματος ο συνεταιρισμός διαθέτει επενδυτικό λογαριασμό με επιτόκιο 1% για τα μέλη.

Οι ενοικιαστές του Wogeno οφείλουν να είναι οργανωμένοι σε μια ένωση και  διαχειρίζονται σε μεγάλο βαθμό οι ίδιοι το σπίτι τους. Είναι  υπεύθυνοι για  τη διαχείριση και τη συντήρηση του ακινήτου καθώς και των κοινόχρηστων χώρων και εγκαταστάσεων .

Ο συνεταιρισμός παρέχει οικονομική βοήθεια σε προβλήματα των μελών και των ακίνητων του μέσω του ταμείου αλληλεγγύης. Επίσης, στηρίζει θέματα στεγαστικής πολιτικής που ανταποκρίνονται στους στόχους του. Συνεργάζεται με συνεταιριστικά χρηματοπιστωτικά ιδρύματα και διαθέτει Ταμείο Κατάθεσης συνεταιρισμού όπου τα μέλη του Wogeno μπορούν να επενδύσουν τα χρήματά με λογική και ασφάλεια.

**Μέλη διοικητικού συμβουλίου συνεταιρισμού**

AnitaWymann (Πρόεδρος)

Roger Schärer (Αντιπρόεδρος)

Thomas Bieri

Bernadette Bühler

Manuel Frei

Nora Howald

Heini Hummel

Beat Jordi

Michèle Morf

Theodor Schmid

Sabina Sturzenegger

Saskia Weiss

Tom Weiss

## Παραπομπές


Κατηγορία:Στέγαση
Κατηγορία:Ζυρίχη
Αδριάνα του Νάσσαου-Ντίλενμπουργκ

Η **Αδριάνα**, ολλανδ.: Adriana του Nassau-Dillenburg (7 Φεβρουαρίου 1449 - 15 Ιανουαρίου 1477) από τον Οίκο του Νάσσαου ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Χάαου-Μύντσενπεργκ.

## Βιογραφία
Ήταν η τέταρτη κόρη του Ιωάννη Δ΄ κόμη του Nάσσαου-Ντίλενμπουργκ και της συζύγου του Μαρίας του Λόον, κόρης του Ιωάννη Β΄ κυρίου των Γύλιχ, Χάινσμπεργκ, Λέβενμπεργκ.

Απεβίωσε στις 15 Ιανουαρίου 1477 και τάφηκε στην εκκλησία της Αγίας Μαρίας στο Χάναου. Στο επιτύμβιο μνημείο της απεικονίζεται σε στάση προσευχής προς τον ψηλό βωμό (ο οποίος δεν υπάρχει πια). Το επιτύμβιο μνημείο και η επιτάφια πλάκα έχουν διατηρηθεί πολύ καλά.  

## Οικογένεια
Στις 12 Σεπτεμβρίου 1468 παντρεύτηκε τον Φίλιππο Α΄ τον Νεότερο κόμη του Χάναου-Μύντσενμπεργκ. Μαζί είχαν τα ακόλουθα παιδιά:

* μία κόρη (γενν. 4 Aπριλίου 1469), απεβίωσε σύντομα μετά τη γέννηση.
* Αδριάνα (1 Mαΐου 1470 - 12 Aπριλίου 1524), παντρεύτηκε τον Φίλιππο κόμη του Ζολμς-Λιχ (15 August 1468 - 3 October 1544).
* Mαργαρίτα (6 Aπριλίου 1471 - 5 Σεπτεμβρίου 1503) μοναχή στο μοναστήρι Λήμπεναου.
* Ράινχαρντ Δ΄ (14 Mάρτιος 1473 - 30 Ιανουάριος 1512).
* Άννα (15 Mάρτιος 1474 - 21 Mάρτιος 1475).
* Mαρία (4 Mάρτιος 1475 - 18 Mάιος 1476)

## Πρόγονοι

## Βιβλιογραφικές αναφορές
* Fried Lübecke: *Hanau.* *Stadt und Grafschaft*, Κολωνία, 1951, σελ.&nbsp;91 και 112 ff
* Reinhard Suchier: *Genealogie des Hanauer Grafenhauses*, σε: *Festschrift des Hanauer Geschichtsvereins zu seiner fünfzigjährigen Jubelfeier am 27.* *Αύγουστος 1894*, Χάναου, 1894
* Ernst J. Zimmermann: *Hanau - Stadt und Land*, 3rd ed., Hanau, 1919, επανεκτύπωση 1978

## Υποσημειώσεις


Κατηγορία:Γερμανίδες κόμισσες
Κατηγορία:Οίκος του Νάσσαου
MacOS Sierra

Το **macOS Sierra** (έκδοση 10.12) δέκατη τρίτη μεγάλη έκδοση του macOS (παλαιότερα γνωστό ως OS X και Mac OS X), της  Apple Inc. Το όνομα «Sierra» εμπνεύστηκε από τη ένα βουνό που ονομάζεται Sierra στην Νέβαδα της Καλιφόρνια. 

Παρουσιάστηκε στο WWDC 2016 στις 13 Ιουνίου του 2016. Κυκλοφόρησε στις 7 Ιουλίου του ίδιου έτους.

## Εξωτερικοί σύνδεσμοι
* 10 πράγματα για το macOS Sierra
* macOS Sierra - Τεχνικές Προδιαγραφές στο επίσημο site της Apple

Κατηγορία:MacOS
Ιωάννα του Πολάνεν

Η **Ιωάννα**, ολλανδ.: Johanna van Polanen (γράφτηκε επίσης ως *Jehenne*, 10 Ιανουαρίου 1392 - 15 Μαΐου 1445) ήταν ολλανδή ευγενής από τον Οίκο του Πολάνεν, κλάδου τού Οίκου του Βάσεναερ, τού οποίου απόγονοι υπάρχουν ως σήμερα. Ήταν κόρη του κυρίου του Πολάνεν και κυρίου της Μπρέντα. Η ίδια ήταν κυρία της Μπρέντα. Με τον γάμο της η Μπρέντα περιήλθε στον σύζυγό της.

## Βιογραφία
Παντρεύτηκε την 1η Αυγούστου 1403, σε ηλικία 11 ετών στη Μπρέντα, με τον Ένγκλμπερτ Α΄ του Οίκου του Νάσσαου, ο οποίος έγινε έτσι κύριος της Breda *jure uxoris* (συζυγικώ δικαιώματι). Η Ιωάννα και ο Ένγκελμπερτ κατοικούσαν στη Μπρέντα. Είχαν επίσης κατοικίες στις Βρυξέλλες και στο Μέχελεν. Είχαν παιδιά:

Η Ιωάννα κληρονόμησε πολλές κυριότητες (heerlijkheden) και κτήματα στην Ολλανδία, Bραβάντη, Αινώ, Ουτρέχτη, Zηλανδία. Κληρονόμησε επίσης το δυτικό τμήμα του Kρίμπενερβααρντ, συμπεριλαμβανομένων των χωριών Kρίμπεν άαν ντε Λεκ, Kρίμπεν άαν ντεν Ίσελ, Λέκερκερκ και Oύντερκερκ άαν ντεν Ίσελ . Τα περισσότερα από αυτά τα αγαθά είχαν αγοραστεί από τον Γουλιέλμο του Ντούιβοορντε. Με την κληρονομιά της, ο Οίκος του Νάσσαου-Ντίλενμπουργκ έγινε μία από τις πλουσιότερες και πιο ισχυρές ευγενείς οικογένειες στις Βουργουνδικές Κάτω Χώρες.

Η Ιωάννα απεβίωσε το 1445 στη Μπρέντα, όπου τάφηκε στο μαυσωλείο που είχε κατασκευαστεί για τον σύζυγό της στην εκκλησία της Παναγίας στην πλατεία της αγοράς.

## Οικογένεια
Παντρεύτηκε το 1403 με τον Ένγκελμπερτ Α΄ των Νάσσαου (που έγινε κύριος της Μπρέντα συζυγικώ δικαιώματι) και είχε τέκνα:
* Ιωάννης Δ΄ 1410-1475, κόμης του Nάσσαου-Μπρέντα.
* Ερρίκος Β΄ 1414-1451, κόμης του Nάσσαου-Ντίλενμπουργκ.
* Μαργαρίτα (γενν. 1415).
* Γουλιέμος (γενν. 1416).
* Μαρία (γενν. 1418).
* Φίλιππος (γενν. 1420).

## Παραπομπές


## Εξωτερικοί σύνδεσμοι
* 
* Παιδιά του Ένγκελμπερτ Α΄ του Νασάου

Κατηγορία:Οίκος του Νάσσαου
Ρόανοκ (Βιρτζίνια)

Το **Ρόανοκ** (αγγλικά: **Roanoke, Virginia**), είναι πόλη των ΗΠΑ στην πολιτεία Βιρτζίνια. Ο πληθυσμός της πόλης, ανέρχεται στους 99,411 κατοίκους (εκτιμήσεις για το 2021) και της μητροπολιτικής περιοχής στην κοιλάδα του Ρόανοκ, ξεπερνά τους 313,600 κατοίκους (2021). Το Ρόανοκ, είναι η μεγαλύτερη πόλη δυτικά από το Ρίτσμοντ στη Βιρτζίνια, και ένατη μεγαλύτερη πόλη στην πολιτεία. Είναι ανεξάρτητη πόλη από το 1884.

Το Ρόανοκ, είναι χτισμένο δίπλα από τον ποταμό Ρόανοκ, και αποτελεί το κυριότερο εμπορικό και πολιτιστικό κέντρο της νοτιοδυτικής Βιρτζίνιας, καθώς και τμημάτων της διπλανής πολιτείας της Δυτικής Βιρτζίνιας.

Η οικονομία της πόλης, ως περιφερειακή οικονομική δύναμη, στηρίζεται στην υγειονομική περίθαλψη, στην βιομηχανία ενδυμάτων, στην κλωστοϋφαντουργία, την επιπλοποιία, καθώς και σε εταιρείες ηλεκτρισμού, συναρμολόγησης σιδηροδρόμων και ανταλλακτικών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βιρτζίνια
Μαρία του Λόον-Χάινσμπεργκ

[μικρογραφία|Ο [Ιωάννης Δ΄ του Νάσσαου-Ντίλενμπουργκ και η σύζυγός του Μαρία του Λόον-Χάινσμπεργκ. Δεκαετίες μετά το τέλος τους, το 1538-40 σχεδιάστηκε ένα σύνολο υδατογραφιών με μολύβι από τον Μπέρναρντ φαν Όρλεϋ.]]
μικρογραφία|Γλυπτό με τη Μαρία φον Λόον-Χάινσμπεργκ στο μαυσωλείο του Ένγκελμπερτ Α΄ του Νάσσαου, στο Γκρότε Κερκ της Μπρέντα.
Η **Μαρία** (ολλανδ.: *Maria van Loon-Heinsberg*, 1426 - 20 Απριλίου 1502) από τον Οίκο του Λόον ήταν κόρη του κυρίου των Γύλιχ, Χάινσμπεργκ, Λέβενμπεργκ και με τον γάμο της έγινε κόμισσα του Νάσσαου-Ντίλενμπουργκ.

## Βιογραφία
Ήταν η δεύτερη κόρη (1η από τον 2ο γάμο) κόρη του Ιωάννη Β΄ κυρίου του Γύλιχ, Χάινσμπεργκ και Λέβενμπεργκ. και της 2ης συζύγου του Άννας, κόρης του κόμη του Ζολμς.

Απεβίωσε στις 20 Απριλίου 1502 ως το τελευταίο μέλος του Οίκου του Λόον-Χάινσμπεργκ και τάφηκε με τον σύζυγό της στο μαυσωλείο του Ένγκελμπερτ Α΄ του Νάσσαου στην εκκλησία της Παναγίας στην πλατεία της αγοράς στη Μπρέντα.

## Οικογένεια
Παντρεύτηκε στις 7 Φεβρουαρίου 1440 με τον Ιωάννη Δ΄ κόμη του Νάσσαου και κύριο της Μπρέντα, και είχαν τα ακόλουθα τέκνα:
* Άννα (π.1441-1514), παντρεύτηκε πρώτα τον Όθωνα Ε΄ των Γουέλφων δούκα του Μπράουνσβαϊγκ-Λύνεμπουργκ (π. 1439-1471) και μετά με τον Φίλιππο Α΄ κόμη του Κάτσενελνμπογκεν.
* Ιωάννα (π.1444 - π.1468), παντρεύτηκε τον Φίλιππο Α΄ κόμη του Βάλντεκ.
* Οδιλία (π.1445-1493).
* Αδριάνα (1449–1477), παντρεύτηκε τον Φίλιππο Α΄ κόμη του Χάναου-Μύντσενμπεργκ.
* Ένγκελμπερτ Β΄ (1451-1504), κόμης του Νάσσαου και Βιάντεν, κύριος των Μπρέντα, Λεκ, Ντηστ, Ρόοζεντααλ, Νίσπεν, Βόουβ.
* Ιωάννης Ε΄ (1455–1516), κόμης του Νάσσαου (Ντίλενμπουργκ, Χάνταμαρ, Χέρμπορν), Βιάντεν, Ντητς και κύριος της Μπρέντα.

## Βιβλιογραφικές αναφορές


Κατηγορία:Ολλανδοί ευγενείς
Μαρία του Νάσσαου (1491-1547)

Η **Μαρία**, ολλανδ.: Maria van Nassaou-Vianden-Dietz (1 Φεβρουαρίου 1491, Βιάντεν - 1547, Zήγκεν) ήταν ευγενής γυναίκα από τις Κάτω Χώρες, κόρη του κόμη του Νάσσαου-Βιάντεν-Ντητς, που με τον γάμο της έγινε κόμισσα του Χόλσταϊν-Σάουενμπουργκ.

## Βιογραφία
Ήταν η δεύτερη κόρη του Ιωάννη Ε΄ κόμη του Nάσσαου-Βιάντεν-Ντητς και της Ελισάβετ, κόρης του Ερρίκου Γ΄ λαντγκράβου της Άνω Έσσης. Η Μαρία ήταν η θεία του Γουλιέλμου Α΄ πρίγκιπα της Οράγγης.

## Οικογένεια
Στο Ζήγκεν στις 17 Φεβρουαρίου 1506 παντρεύτηκε τον Ιάκωβο Α΄ των Σάουενμπουργκ κόμη του Χόλσταϊν-Πίνεμπεργκ, με τον οποίο είχε τέκνα:
* Όθων, απεβ. νέος.
* Aδόλφος Γ΄ 1511-1556, εκλέκτορας-αρχιεπίσκοπος της Κολωνίας από το 1547 έως το 1556.
* Αντώνιος απεβ. 1558, εκλέκτορας-αρχιεπίσκοπος Κολωνίας από το 1556 έως το 1558.
* Ιωάννης Ε΄ π.1512-1560, κόμης του Χόλσταϊν-Σάουενπουργκ από το 1531, παντρεύτηκε το 1555 με την Ελισάβετ, κόρη του κόμη της Ανατολικής Φρισίας (1531-1558).
* Κόρντουλα 1516-1542, παντρεύτηκε πρώτα στις 8 Απριλίου 1529 στον Έβερβιν κόμη του Μπέντχαϊμ (1461-13 Δεκεμβρίου 1530) και μετά το 1536 τον Γκούμπρεχτ Β΄ κόμη του Nόιεναχρ-Άλπεν.
* Όθων Δ΄ 1517-1576, συγκυβερνήτης από το 1531 έως το 1560, μετά μόνος κόμης του Χόλσταϊν-Σάουενμπουργκ από το 1560.
* Ιάκωβος Β΄ π.1520-1581, κύριος του Γκέμεν από το 1531, παντρεύτηκε το 1561 με την Eλισάβετ του Πάλαντ (απεβ. 1606).
* Γουλιέλμος Β΄ (απεβ. 1580), κοσμήτορας του Συλλόγου του καθεδρικού του Χίλντεσχαϊμ.

## Πηγές
* John Morby, *Dynasties of the World: ένα χρονολογικό και γενεαλογικό εγχειρίδιο* (Oxford, Oxfordshire, UK: Oxford University Press, 1989), σελίδα 135.

## Παραπομπές


Κατηγορία:Οίκος του Νάσσαου
Πανεπιστήμιο του Φόρνταμ

Το **Πανεπιστήμιο του Φόρνταμ** είναι ιδιωτικό ερευνητικό πανεπιστήμιο στην Νέα Υόρκη. Έχοντας ιδρυθεί το  1841 και ονομαστεί από την συνοικία στο Μπρονξ, όπου βρίσκεται μέρος της πανεπιστημιούπολης, το Φόρνταμ είναι το παλιότερο καθολικό και
ιησουιτικό πανεπιστήμιο στις Βόρειες Ηνωμένες Πολιτείες και το τρίτο παλιότερο πανεπιστήμιο στην πολιτεία της Νέας Υόρκης. 

Το Φόρνταμ αποτελείται από δέκα κολέγια. Τέσσερα από αυτά είναι κολέγια προπτυχιακών σπουδών, ενώ έξι από αυτά μεταπτυχιακών. 

## Ιστορία

Έχοντας ιδρυθεί ως Κολέγιο Σάιντ Τζονς από τον Τζον Χιους, το Φόρνταμ επιμελήθηκε από την Εταιρεία του Ιησού και έχει σήμερα γίνει ένα ανεξάρτητο ερευνητικό πανεπιστήμιο. Ο πρώτος πρύτανης του Φόρνταμ ήταν ο Τζον ΜακΚλόσκι, ο οποίος θα γινόταν ο πρώτος καθολικός καρδινάλιος στις ΗΠΑ.

Αν και το Φόρνταμ είναι πλήρως ανεξάρτητο από την εκκλησία, όλοι οι πρυτάνεις του υπήρξαν Ιησουίτες. Το Φόρνταμ είναι το μόνο ανώτατο εκπαιδευτικό ίδρυμα στην Νέα Υόρκη.

## Προσωπικότητες που συνδέονται με το Φόρνταμ

Ένας Πρόεδρος των Ηνωμένων Πολιτειών είναι απόφοιτος του Φόρνταμ (Ντόναλντ Τραμπ).

Άλλοι σημαντικοί απόφοιτοι είναι οι:

* Άλαν Άλντα, βραβευμένος με Έμμυ και Χρυσή Σφαίρα ηθοποιός
* Πάμελα Κλάρκσον, υποψήφια για Όσκαρ ηθοποιός
* Άντριου Κουόμο, Κυβερνήτης της Νέας Υόρκης
* Ντον Ντελίλο, υποψήφιος για Πούλιτζερ μυθιστορηματογράφος
* Λάνα Ντελ Ρέι, πολυβραβευμένη τραγουδίστρια και τραγουδοποιός
* Χάγκε Γκέινγκομπ, Πρόεδρος της Ναμίμπια
* Βιν Σκάλι, αθλητικός εκφωνητής
* Ρόμπερτ Γκουλντ Σόου, στρατηγός του Ενωτικού Στρατού στον Αμερικανικό Εμφύλιο Πόλεμο
* Ντένζελ Ουάσινγκτον, βραβευμένος με Όσκαρ ηθοποιός
* Τζεραλντίν Φεράρο, μέλος της Βουλής των Αντιπροσώπων
* Ουίλιαμ Κέισι, διευθυντής της CIA

## Παραπομπές


## Εξωτερικοί σύνδεσμοι
* 

Φορνταμ
Κατηγορία:Πολιτισμός της Νέας Υόρκης
Νόρλαντ

Το **Νόρλαντ** (σουηδικά: *Norrland*, προφορά: [ˈnɔ̌rːland]) είναι ένα από τα τρία διαμερίσματα της Σουηδίας και περιλαμβάνει εννέα επαρχίες.

Το Νόρλαντ είναι μια άτυπη περιοχή της Σουηδίας, που δεν αναγνωρίζεται διοικητικά, αλλά εξακολουθεί να εμφανίζεται τακτικά στην καθημερινή γλώσσα. Μερικές φορές νοείται ως οτιδήποτε βρίσκεται βόρεια της πόλης Gävle ή βόρεια του ποταμού Dal.

Το έδαφος του Νόρλαντ αντιστοιχεί στο 59% της περιοχής της Σουηδίας. Ο πληθυσμός είναι 16% του συνόλου.

## Επαρχίες
Οι εννέα επαρχίες του Νόρλαντ:
 
* Βεστερμπότεν
* Γιέμτλαντ
* Γιέστρικλαντ
* Λάπλαντ
* Μίεντελπαντ
* Νορμπότεν
* Όνγκερμανλαντ
* Χαργιεντόλεν
* Χέλσινγκλαντ






## Παραπομπές


## Εξωτερικοί σύνδεσμοι
* 

Κατηγορία:Διοικητική διαίρεση της Σουηδίας
Ελισάβετ του Νάσσαου-Ντίλενμπουργκ, κόμισσα του Βηντ

Η **Ελισάβετ**, ολλαδ.: Elisabeth van Nassau-Dillenburg (1 Δεκεμβρίου 1488 - 3 Ιουνίου 1559 στο Ντίλενμπουργκ) από τον Oίκο του Νάσσαου, ήταν κόρη του κόμη του Νάσσαου--Ντίλενμπουργκ και με τον γάμο της έγινε κυρία του Βηντ-Ρούνκελ.

## Βιογραφία
Ήταν η πρώτη κόρη του Ιωάννη Ε΄ κόμη του Nάσσαου-Ντίλενμπουργκ και της συζύγου του Eλισάβετ, κόρης του Ερρίκου Γ΄ λαντγκράβου της Άνω Έσσης. Αδέλφια της ήταν ο Ερρίκος Γ΄ του Νάσσαου-Μπρέντα, ο Ιωάννης του Νάσσαου-Βιάντεν-Ντητς, ο Ερνέστος του Νάσσαου, ο Γουλιέλμος Α΄ ο Πλούσιος και η Μαρία του Νάσσαου.

## Οικογένεια
Παντρεύτηκε την 1η Φεβρουαρίου 1506 με τον Ιωάννη του Βηντ-Ρούνκελ (π.1485 - 18 Μαΐου 1533). Αυτός ήταν γιος του Φρειδερίκου του Βηντ-Ρούνκελ (π.1425 - 31 Αυγούστου 1487) και της Αγνής του Βίρνεμπουργκ (π.1430 - 12 Μαρτίου 1478). Η πεθερά της ήταν αδελφή της Γενοβέφας κόμισσας του Βίρνεμπουργκ, συζύγου του Ερρίκου Β΄ κόμη του Νάσσαου-Ντίλεμπουργκ. Η Ελισάβετ και ο Ιωάννης είχαν τα ακόλουθα παιδιά:
* Ελισάβετ (π.1508 - 24 Ιουλίου 1524), παντρεύτηκε το 1527 με τον Aντώνιο του Ίζενμπουργκ-Μπύντινγκεν (2 Αυγούστου 1501 - 25 Οκτωβρίου 1560).
* Ιωάννης Δ΄ (π.1510 - 15 Ιουνίου 1518 στο Ρούνκελ). Νυμφεύτηκε το 1543 στο Κένιγκσταϊν με την Αικατερίνη (26 Μαρτίου 1525 - 15 Ιουνίου 1581 στο Ρούνκελ), κόρη του Φιλίππου Β΄ κόμη του Χάναου-Μύντσενμπεργκ (17 Αυγούστου 1501 - 28 Μαρτίου 1529).
* Μαργαρίτα (π.1516 - 5 Αυγούστου 1571), παντρεύτηκε πρώτα τον Μπέρναρντ του Μπέντχαϊμ (1495 - 4 Μαΐου 1528) και μετά τον Άρνολντ του Μάντερσχαϊντ-Μπλάνκενχαϊμ (14 Νοεμβρίου 1500 - 6 Μαΐου 1548).
* Βάλπουργκα-Ιωάννα (π.1518 - 3 Οκτωβρίου 1578), παντρεύτηκε στις 22 Ιανουαρίου 1528 στο Kένιγκσταϊν με τον Λουδοβίκο κόμη του Στόλμπεργκ (12 Ιανουαρίου 1505 στο Στόλμπεργκ - 1 Σεπτεμβρίου 1574 στο Βέρτχαϊμ), γιο του Μπόντο Η΄ κόμη του Στόλμπεργκ-Βέρνιγκεροντε.
* Αγνή (π.1520 - 3 Απριλίου 1588 στο Ζόνεβαλντε), παντρεύτηκε πρώτα τον Κάσπαρ του Μάνσφελντ (π.1522 - 26 Οκτωβρίου 1542) και μετά τον Φρειδερίκο-Μάγκνο Α΄ κόμη του Ζολμς-Λάουμπαχ (1 Οκτωβρίου 1521 - 13 Ιανουαρίου 1561 στο Λάουμπαχ).
* Γενοβέφα (π.1522 - 26 Ιουνίου 1556 στο Στόλμπεργκ), παντρεύτηκε στις 28 Φεβρουαρίου 1526 στο Κένιγκσταιν με τον Βόλφγκανγκ κόμη του Στόλμπεργκ-Στόλμπεργκ (1 Οκτωβρίου 1501 στο Στόλμπεργκ - 8 Μαρτίου 1552 στο Άλστετ), γιο του Μπόντο Η΄ κόμη του Στόλμπεργκ-Βέρνιγκεροντε.
* Μαρία (π.1522 - 15 Μαρτίου 1563), παντρεύτηκε στις 22 Ιουνίου 1554 με τον Χριστόφορο του Λίμπουργκ-Γκάιλντορφ (12 Ιουλίου 1531 - 3 Σεπτεμβρίου 1574 στο Όμπερσονχαϊμ).

## Πρόγονοι

## Παραπομπές


## Πηγές
*  John Morby, Dynasties of the World: a chronological and genealogical handbook (Oxford, Oxfordshire, U.K.: Oxford University Press, 1989), page 135

Κατηγορία:Κόμισσες του Νάσσαου
Σβίαλαντ

Το **Σβίαλαντ** (σουηδικά: *Svealand*, προφορά: [ˈsveːaland]) είναι ένα από τα τρία διαμερίσματα της Σουηδίας και περιλαμβάνει έξι επαρχίες.  

Το όνομα της Σουηδίας, στα σουηδικά, "Svea rike" (σε σύγχρονη ορθογραφία: "Sverige") ή "βασίλειο των Σουηδών", που αρχικά αναφέρεται μόνο στο Σβίαλαντ. Άλλες μορφές είναι "Sweoðeod" (Παλιά Νορβηγικά/Ισλανδικά) "Svíþjóð" και "Sweorice". Όταν αυξήθηκαν οι κυριαρχίες των σουηδών βασιλιάδων, το όνομα Σβίαλαντ άρχισε να χρησιμοποιείται για το διαχωρισμό του αρχικού εδάφους ("αληθινή Σουηδία") από τις περιοχές που προστέθηκαν.

## Επαρχίες
Οι έξι επαρχίες του Σβίαλαντ:
 
* Βέρμλαντ 
* Βέστμανλαντ
* Νάρκε
* Νταλάρνα
* Ούπλαντ
* Σόντερμανλαντ 






## Παραπομπές


## Εξωτερικοί σύνδεσμοι
*

Κατηγορία:Διοικητική διαίρεση της Σουηδίας
Ομόνοια Λευκωσίας (πετοσφαίριση γυναικών)

Η **Ομόνοια Λευκωσίας** είναι κυπριακή πετοσφαιρική ομάδα γυναικών. Αποτελεί τμήμα του σωματείου του Αθλητικού Συλλόγου Ομόνοια Λευκωσίας.Η πετοσφαιρική ομάδα γυναικών του σωματείου δημιουργήθηκε το 2018 .Έδρα της ομάδας είναι το «Λευκόθεο» στη Λευκωσία.

## Πορεία στο χρόνο
Ο πίνακας που ακολουθεί παρουσιάζει την πορεία της Ομόνοιας στις πετοσφαιρικές διοργανώσεις της Κύπρου.
;Διοργανώσεις υπό την αιγίδα της ΚΟΠΕ
 





## Τίτλοι - Διακρίσεις
* Κύπελλο Β΄ Κατηγορίας:
** Κυπελλούχος (1): 2024-25
## Παραπομπές


## Εξωτερικοί σύνδεσμοι
* 

*
Κατηγορία:Πετοσφαιρικές ομάδες γυναικών Κύπρου
Κατηγορία:Ιδρύσεις πετοσφαιρικών ομάδων το 2018
Αικατερίνη του Νάσσαου-Ντίλενμπουργκ

Η **Αικατερίνη**, ολλανδ.: Catherine van Nassau-Dillenburg (29 Δεκεμβρίου 1543 στο κάστρο Ντιλενμπουργκ στο Ντίλενμπουργκ - 25 Δεκεμβρίου 1624 στο Άρνστατ) από τον Οίκο του Νάσσαου-Ντίλενμπουργκ ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Σβάρτσμπουργκ-Αρμστατ. 

## Βιογραφία
Ήταν η πέμπτη κόρη (4η από τον 2ο γάμο) του Γουλιέλμου Α΄ του *Πλούσιου* κόμη του Νάσσαου-Ντίλενμπουργκ και της δεύτερης συζύγου του Γιουλιάνας του Στόλμπεργκ. Ήταν αδερφή του Γουλιέλμου Α΄ του *Σιωωπηλού* πρίγκιπα της Οράγγης.

Η Αικατερίνη μεγάλωσε στο Ντίλενμπουργκ. Το 1560 παντρεύτηκε τον Γκύντερ ΜΑ΄ κόμη του Σβάρτσμπουργκ-Άρνστατ και μετακόμισε με τον σύζυγό της στο Άρνστατ. Ο γάμος ήταν άτεκνος, αλλά σύμφωνα με αναφορές είχε καλή σχέση με τον άνδρα της.  Ήταν επίσης καλή με τον αδελφό της Γουλιέλμο Α΄. Το 1574 με τον άνδρα της ταξίδεψαν στη Μπρέντα για να μεσολαβούν μεταξύ του Γουλιέλμου Α΄ και της κυβέρνησης των Αψβούργων. Αυτή η προσπάθεια δεν ήταν επιτυχής.

Η Αικατερίνη και ο σύζυγός της ζούσαν με τον Γουλιέλμο Α΄ στην Αμβέρσα· αυτή συνέχισε να ζει εκεί και μετά το τέλος του Γκύντερ. Ήταν παρούσα στο Ντελφτ όταν δολοφονήθηκε ο αδελφός της από τον Μπαλταζάρ Ζεράρ. Στη συνέχεια πήρε την Αικατερίνη-Βελγική, κόρη του Γουλιέλμου Α΄ και της Καρλόττας των Βουρβόνων (3ης συζύγου του Γουλιέλμου Α΄ του *Σιωπηλού*), μαζί της στο Άρμστατ.

Το 1593 προσπάθησε να επιλύσει μία διαμάχη μεταξύ της αδελφής της Μαρίας του Νάσσαου και του ανιψιού της Μαυρίκιου πρίγκιπα της Οράγγης σχετικά με την κληρονομιά τού πατέρα της Γουλιέλμου Α΄. Δεν ήταν επιτυχής, αλλά κατάφερε να μεσολαβήσει μεταξύ της Λουίζας ντε Κολινύ (4ης συζύγου του Γουλιέλμου Α΄ του *Σιωπηλού*) και του αδελφού της Ιωάννη ΣΤ΄ κόμη του Nασσαου-Ντίλενμπουργκ, η οποία είχε διαφωνήσει για τους μελλοντικούς γάμους των έξι κορών του Γουλιέλμου Α΄ του *Σιωπηλού* από την Καρλόττα του Μονπανσιέ. 

Ως χήρα, η Αικατερίνη συνέλεγε βιβλία και έδινε σε φιλανθρωπίες. Απεβίωσε στο Άρνστατ το 1624.

## Οικογένεια
Παντρεύτηκε το 1560 τον Γκύντερ ΜΑ΄ κόμη του Σβάρτσμπουργκ-Άρνστατ. Δεν απέκτησε απογόνους.

## Πρόγονοι

## Βιβλιογραφικές αναφορές


Κατηγορία:Οίκος του Νάσσαου
Γιουλιάνα του Νάσσαου-Ντίλενμπουργκ (1546-1588)

Η **Ιουλιανή**, ολλανδ.: Juliane van Nassau-Dillenburg (10 Αυγούστου 1546 - 31 Αυγούστου 1588) από τον Οίκο του Νάσσαου-Ντίλενμπουργκ ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Σβάρτσμπουργκ-Ρούντολστατ. Ήταν μία νεότερη αδερφή του Γουλιέλμου Α΄ πρίγκιπα της Οράγγης.

## Βιογραφία
Γεννήθηκε στο Ντίλενμπουργκ, ως η έκτη κόρη (5η από τον 2ο γάμο) του Γουλιέλμου Α΄ του *Πλούσιου*, κόμη του Νάσσαου-Ντίλενμπουργκ και της 2ης συζύγου του Γιουλιάνας του Στόλμπεργκ, κόρης του Μπόντο Η΄ κόμη του Στόλμπεργκ-Βέρνιγκεροντε. Πριν από τον γάμο της, είχε μνηστευθεί με τον Φρειδερίκο Β΄ της Δανίας.

## Οικογένεια
Στις 14 Ιουνίου 1575 παντρεύτηκε τον Aλβέρτο Ζ΄ κόμη του Σβάρτσμπουργκ-Ρούντολστατ, με τον οποίο είχε τα ακόλουθα παιδιά:
* Κάρολος-Γκύντερ (6 Νοεμβρίου 1576 - 24 Σεπτεμβρίου 1630).
* Eλισάβετ-Ιουλιανή (1 Ιανουαρίου 1578 - 28 Μαρτίου 1658).
* Σοφία (1 Μαρτίου 1579 - 24 Αυγούστου 1630), παντρεύτηκε στις 30 Μαρτίου 1595 με τον Ιάκωβο Β΄ κόμη του Μπάρμπυ-Μύλινγκεν.
* Μαγδαληνή (12 Απριλίου 1580 - 22 Απριλίου 1632), παντρεύτηκε στις 22 Μαΐου 1597 με τον Ερρικο Β΄ Ρόυς κόμη της Γκέρα.
* Λουδοβίκος-Γκύντερ Α΄ (27 Μαΐου 1581 - 4 Νοεμβρίου 1646), κόμης του Σβάρτσμπουργκ-Ρούντολστατ.
* Αλβέρτος-Γκύντερ (8 Αυγούστου 1582 - 20 Ιανουαρίου 1634).
* Άννα-Σίβυλλα (14 Μαρτίου 1584 - 22 Αυγούστου 1623), παντρεύτηκε στις 15 Νοεμβρίου 1612 με τον Χριστιανό-Γκύντερ Α΄ κόμη του Σβάρτσμπουργκ-Ζόντερσχαουζεν.
* Αικατερίνη-Μαρία (13 Ιουλίου 1585 - 19 Ιανουαρίου 1659).
* Δωροθέα-Σουζάνα (13 Φεβρουαρίου 1587 - 19 Απριλίου 1662).
* Ερρίκος-Γκύντερ (1588-1589), απεβ. 1 έτους

Η Ιουλιανή του Nάσσαου-Ντίλενμπουργκ απεβίωσε κατά τον τοκετό του 10ου παιδιού της.

## Πρόγονοι

## Αναφορές


Κατηγορία:Κόμισσες του Νάσσαου
Κατηγορία:Οίκος του Νάσσαου
Μαγδαληνή του Νάσσαου-Ντίλενμπουργκ

Η **Μαγδαληνή**, ολλανδ.: Magdalena van Nassau-Dillenburg (15 Δεκεμβρίου 1547 στο κάστρο Ντίλενμπουργκ στο Ντίλενμπουργκ - 16 Μαΐου 1633 στο Έρινγκεν) ήταν κόρη του κόμη του Νάσσαου-Ντίλενμπουργκ και με τον γάμο της έγινε κόμισσα του Χόενλοε-Βάικερσχαϊμ.

## Βιογραφία
Ήταν η έβδομη κόρη (6η από τον 2ο γάμο) κόρη του Γουλιέλμου Α΄ κόμη του Nάσσαου-Ντίλενμπουργκ και της δεύτερης συζύγου του Γιουλιάνας του Στόλμπεργκ, κόρης του . Η Mαγδαληνή ήταν αδελφή του Γουλιέλμου Α΄ πρίγκιπα της Οράγγης.

## Βιογραφία
Η Μαγδαληνή πέρασε το μεγαλύτερο μέρος της ζωής της στο κάστρο Βάικερσχαϊμ. Η καθημερινές της συνήθειες συνίστατο στην οργάνωση της Αυλικής ζωής και της οικογενειακής της ζωής. Εργάστηκε επίσης στο φαρμακείο του κάστρου, όπου έδινε φάρμακα στους πένητες, μία πρακτική που είχε ξεκινήσει η μητέρα της.

Περιγράφεται ως πολύ γενναιόδωρη, καθώς παρείχε χρήματα, φαγητό και φάρμακα στους ενδεείς και τους άπορους.

Απεβίωσε στο Έρινγκεν το 1633.

## Οικογένεια
μικρογραφία|Το κάστρο Ντίλενμπουργκ.
μικρογραφία|Το κάστρο Βάικερσχαϊμ.
μικρογραφία|Το κάστρο Ρίνγκρινγκεν.
Στις 27 Ιανουαρίου 1567 στο Κάστρο Ντίλενμπουργκ παντρεύτηκε τον Βόλφγκανγκ κόμη του Χόενλοχε-Βάικερσχαϊμ. Ήταν γιος του Λουδοβίκου-Κάζιμιρ κόμη του χόενλοε-Βάλντενμπουργκ και είχαν τα ακόλουθα παιδιά:
* Αικατερίνη (1567–1615).
* Η Άννα-Αγνή (2 Σεπτεμβρίου 1568 - 8 Σεπτεμβρίου 1616), παντρεύτηκε τον Φίλιππο-Ερνέστο των Γκλάιχεν-Τόννα (απεβ. 1619), κόμη του Γκλάιχεν, Τόννα, Σπήγκελμπεργκ και Πύρμοντ.
* Γεώργιος-Φρειδερίκος (5 Σεπτεμβρίου 1569 - 7 Ιουλίου 1645).
* Ιουλιανή (23 Ιουλίου 1571 - 8 Μαρτίου 1634), παντρεύτηκε τον Βόλφγκανγκ Β΄ του Κάστελ-Ρέμλινγκεν.
* Μαγδαληνή (27 Δεκεμβρίου 1572 - 2 Απριλίου 1596), παντρεύτηκε τον Ερρίκο Α΄ Ρόυς κόμη της Γκέρα (10 Ιουνίου 1572 στη Γκέρα - 13 Δεκεμβρίου 1635 στη Γκέρα).
* Πραξέδις (1 Μαΐου 1574 - 15 Αυγούστου 1633).
* Μάρθα (29 Απριλίου 1575 - 19 Δεκεμβρίου 1632), παντρεύτηκε τον Ιωάννη-Κάζιμιρ από το Λάινινγκενκ-Βέστερμπουργκ (απεβ. 1635).
* Μαρία-Ελισάβετ (12 Ιουνίου 1575 - 31 Ιανουαρίου 1605), παντρεύτηκε τον Ιωάννη-Ράινχαρντ Α΄ κόμη του Χάναου-Λίχτενμπεργκ (13 Φεβρουαρίου 1569 στο Μπίτσε - 19 Νοεμβρίου 1625 στο Λίχτενμπεργκ).
* Λουδοβίκος-Κάζιμιρ (4 Φεβρουαρίου 1578 - 16 Σεπτεμβρίου 1604).
* Αικατερίνη-Ιωάννα (6 Ιουλίου 1579 - 28 Νοεμβρίου 1615).
* Κράτο Ζ΄ (14 Νοεμβρίου 1582 - 11 Οκτωβρίου 1641), νυμφεύτηκε τη Σοφία των Βίττελσμπαχ, κόρη του Καρόλου Α΄ παλατινού κόμη του Τσβάιμπρυκεν-Μπίρκενφελντ.
* Φίλιππος-Ερνέστος (11 Αυγούστου 1584 - 29 Ιανουαρίου 1628), νυμφεύτηκε την Άννα-Μαρία (14 Ιανουαρίου 1585 στο Ζόνεβαλντε - 20 Νοεμβρίου 1634 στο Ότβαϊλερ), κόρη του Όθωνα κόμη του Ζολμς-Ζόνεβαλντε (25 Ιουνίου 1550 στο Ζόνεβαλντε - 29 Ιανουαρίου 1612 στο Ζόνεβαλντε).
* Aλβέρτος (30 Δεκεμβρίου 1585 - 21 Οκτωβρίου 1605).
* Βόλφγκανγκ-Ερνέστος (11 Αυγούστου 1584 - 29 Ιανουαρίου 1588).
* Δωροθέα-Βάλμπουργκα (20 Σεπτεμβρίου 1590 - 20 Σεπτεμβρίου 1656), παντρεύτηκε τον Φίλιππο-Ερρίκο (3 Ιουνίου 1591 στο Βάλντενμπουργκ - 22 Μαρτίου 1644), κόμη του Χόενλοε-Βάλντενμπουργκ από το 1615 μέχρι το τέλος του.

## Πρόγονοι

## Παραπομπές


## Εξωτερικοί σύνδεσμοι
* 
* Γενεαλογία

Κατηγορία:Οίκος του Νάσσαου
Μαρία Μπακάλοβα

Η **Μαρία Βάλτσεβα Μπακάλοβα** (, γεννήθηκε στις 4 Ιουνίου 1996) είναι Βουλγάρα ηθοποιός. Κέρδισε διεθνή αναγνώριση για το ρόλο της ως Τουτάρ Σαγκντίγιεφ στο σαρκαστικό ντοκιμαντέρ (*mockumentary*) *Borat Subsequent Moviefilm* (ή αλλιώς *Borat 2*, με πρωταγωνιστή τον Σάσα Μπάρον Κόεν) του 2020. Για την απόδοσή της, κέρδισε το βραβείο ταινίας επιλογής κριτικών για την καλύτερη ηθοποιό και έλαβε υποψηφιότητες για Όσκαρ Β´ Γυναικείου Ρόλου, στα βραβεία ταινιών *BAFTA*, στα βραβεία *Χρυσής Σφαίρας* και στα βραβεία *Ηθοποιών Οθόνης Συντεχνίας*.

## Πρώιμη ζωή και εκπαίδευση
Η Μπακάλοβα γεννήθηκε στο Μπουργκάς. Άρχισε μαθήματα τραγουδιού και έπαιζε φλάουτο γύρω στα έξι της χρόνια. Η Μπακάλοβα απέκτησε το πτυχίο θεάτρου της από την Εθνική Σχολή Τεχνώ του Μπουργκάς. Σπούδασε δραματική ποίηση στην Εθνική Ακαδημία Θεάτρου και Κινηματογράφου Κράστιο Σαράφοβ στη Σόφια, αποφοιτώντας το 2019.

## Καριέρα ηθοποιίας
Η Μπακάλοβα πρωταγωνίστησε ως Τουτάρ Σαγκντίγιεφ στο κοροϊδευτικό ντοκιμαντέρ *Μπόρατ 2*, ως κόρη του φανταστικού δημοσιογράφου του Καζακστάν Μπόρατ Σαγκντίγιεφ. Αν και αρχικά πιστώθηκε ως Ιρίνα Νόβακ, οι αναφορές αποκάλυψαν αργότερα τη συμμετοχή της. Ο συμπατριώτης της Βούλγαρος δημοσιογράφος Τζούλιαν Κοστόφ την έφερε σε επαφή με την σκηνοθέτη της ταινίας, Νάνσι Μπίσοπ, για το ρόλο. Οι κριτικοί έχουν επαινέσει την απόδοση της Μπακάλοβα, με ορισμένους να την χαρακτηρίζουν ως μια από τις καλύτερες ηθοποιούς της χρονιάς. Ο Ματ Φάουλερ του IGN δήλωσε πως «η φανταστική εύρεση της ταινίας, η Μαρία Μπακάλοβα, εντελώς ίση στην οθόνη με τον Σάσα Μπάρον Κόεν, είναι αυτή για την οποία οι περισσότεροι άνθρωποι θα μιλήσουν μετά την ταινία.». Ο κριτικός της ταινίας της *[[Los Angeles Times]]*, Τζάστιν Τσανγκ, χαρακτήρισε την απόδοση της Μπακάλοβα ως «καταπληκτική», επαινώντας την απεικόνιση του ταξιδιού του χαρακτήρα της «τρελή γεμάτη ενέργεια και συγκινητική πεποίθηση». Για την ερμηνεία της, η 24χρονη Μπακάλοβα έλαβε αρκετά βραβεία, κερδίζοντας το βραβείο ταινίας επιλογής κριτικών για την καλύτερη ηθοποιό. Ήταν επίσης υποψήφια για το Όσκαρ Β´ Γυναικείου Ρόλου, τα Βραβεία *BAFTA*, τα *Βραβεία* *Ηθοποιών Οθόνης Συντεχνίας* και τις *Χρυσές Σφαίρες*. Είναι η πρώτη Βουλγάρα ηθοποιός που προτάθηκε για αυτά τα βραβεία.

Τον Νοέμβριο του 2020, αναφέρθηκε ότι η Μπακάλοβα είχε υπογράψει με το Πρακτορείο Δημιουργικών Καλλιτεχνών (*Creative Artists Agency*).

Θα πρωταγωνιστήσει στη νέα κωμωδία του Τζουντ Άπατοου με τίτλο *The Bubble* (*Η Φούσκα*) για μια ομάδα ηθοποιών που προσπαθούν να ολοκληρώσουν μια ταινία κατά την διάρκεια της πανδημίας του COVID-19.

Τον Απρίλιο του 2021 ανακοινώθηκε ότι θα πρωταγωνιστήσει στην σλάσερ ταινία της *A24* (Αμερικανική ανεξάρτητη εταιρεία ψυχαγωγίας)*,* με τίτλο *Bodies, Bodies*.

## Φιλμογραφία

### Ταινίες

### Τηλεόραση

## Βραβεία και υποψηφιότητες

## Παραπομπές


## Εξωτερικοί σύνδεσμοι

* 
* 

Κατηγορία:Βούλγαροι ηθοποιοί
Κατηγορία:Ηθοποιοί κινηματογράφου
Κατηγορία:Ηθοποιοί τηλεόρασης
Κατηγορία:Γυναίκες ηθοποιοί φωνής